El Consell Agrari fa treballs de poda i tala de l'arbratge danyat del vessant del Castell per a garantir la seguretat
09 de març 2023

![](/media/nxipdked/talaladeracastillo1_c.jpg?width=850&height=561.8806306306307)

El Consell Local Agrari està portant avant els treballs de poda i tala de l'arbratge danyat del vessant del castell per a garantir la seguretat de la zona. La retirada de les branques danyades per tempestes o per la pròpia edat dels exemplars de _Pinus halepensis_, estabilitzarà la massa boscosa i reduirà el risc de caiguda.

Els treballs començaren dilluns i està previst que acaben divendres d’esta setmana, i respectaran i protegiran la flora endèmica, rara o amenaçada, així com les espècies catalogades en perill d'extinció. A més, s’està realitzant el baixat, desramat i trossejat d'arbres morts per plagues, o per temporals amb fort vent, etc. Així mateix, les restes vegetals de poda seran retirades i entregades a un gestor autoritzat.

![](/media/zazhokv1/talaladeracastillo3_c.jpg?width=850&height=561.8806306306307)

La presidenta del Consell Agrari, Ana María Quesada, ha informat que a més dels dos trams de vessant previstos, «**hem ampliat l’actuació fins al xicotet espai que hi ha a l’entrada del Castell, perquè també hi ha algun pi amb branques seques per retirar**». La regidora ha expressat la seua satisfacció per la marxa dels treballs, i per la cura i atenció amb què l’empresa contractada està actuant. A més, convida la ciutadania a veure les vistes una vegada acabats els treballs: «**Que la gent vinga a contemplar com quedarà la zona, perquè quedaran unes vistes molt boniques des de l’entrada del Castell**».

Esta zona es troba inclosa dins de l'Inventari de Jaciments Arqueològics de la Conselleria de Cultura, en zona de protecció arqueològica i en concret, a l'entorn del BIC del Castell de Sagunt. També està incorporada en el Pla d'Acció Territorial Forestal de la Comunitat Valenciana, per la qual cosa els treballs s’estan fent de manera  respectuosa amb la importància patrimonial i forestal/paisatgística de l'entorn.

![](/media/oymktaye/talaladeracastillo7_c.jpg?width=850&height=561.8806306306307)![](/media/zbid5boh/talaladeracastillo5_c.jpg?width=850&height=561.8806306306307)

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-fa-treballs-de-poda-i-tala-de-l-arbratge-danyat-del-vessant-del-castell-per-a-garantir-la-seguretat/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-fa-treballs-de-poda-i-tala-de-l-arbratge-danyat-del-vessant-del-castell-per-a-garantir-la-seguretat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-fa-treballs-de-poda-i-tala-de-l-arbratge-danyat-del-vessant-del-castell-per-a-garantir-la-seguretat/ "Linked In")
*   [](mailto:?body=https://aytosagunto.es/va/actualitat/el-consell-agrari-fa-treballs-de-poda-i-tala-de-l-arbratge-danyat-del-vessant-del-castell-per-a-garantir-la-seguretat/)